กฎกระทรวงกำหนดค่าเข้าชมและค่าบริการอื่นสำหรับโบราณสถานที่ได้ขึ้นทะเบียนแล้วและพิพิธภัณฑสถานแห่งชาติ พ.ศ. 2551กฎกระทรวง กำหนดค่าเข้าชมและค่าบริการอื่น สำหรับโบราณสถานที่ได้ขึ้นทะเบียนแล้วและพิพิธภัณฑสถานแห่งชาติ พ.ศ. ๒๕๕๑อาศัยอำนาจตามความในมาตรา ๖ มาตรา ๑๓ วรรคหนึ่ง และมาตรา ๒๗ แห่งพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔ ซึ่งแก้ไขเพิ่มเติมโดยพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงวัฒนธรรมออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิก (๑) กฎกระทรวง ฉบับที่ ๓ (พ.ศ. ๒๕๓๙) ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔ (๒) กฎกระทรวง ฉบับที่ ๘ (พ.ศ. ๒๕๔๒) ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔ (๓) กฎกระทรวง ฉบับที่ ๙ (พ.ศ.มาตรา 1 ๒๕๔๔) ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔ (๔) กฎกระทรวง ฉบับที่ ๑๐ (พ.ศ. ๒๕๔๗) ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔มาตรา 2 ข้อ ๒ ผู้เข้าชมโบราณสถานที่ได้ขึ้นทะเบียนแล้วและผู้เข้าชมพิพิธภัณฑสถานแห่งชาติต้องเสียค่าเข้าชมตามอัตราที่กำหนดไว้ในบัญชีท้ายกฎกระทรวงนี้มาตรา 3 ข้อ ๓ บุคคลดังต่อไปนี้เข้าชมโบราณสถานที่ได้ขึ้นทะเบียนแล้วและพิพิธภัณฑสถานแห่งชาติได้โดยไม่ต้องเสียค่าเข้าชมตามข้อ ๒ (๑) ภิกษุ สามเณรในพระพุทธศาสนา หรือนักพรตและนักบวชในศาสนาอื่น (๒) นักเรียน นิสิต และนักศึกษาในเครื่องแบบ (๓) นักเรียน นิสิต และนักศึกษา รวมทั้งครูและอาจารย์ผู้ควบคุมมาตรา 3 ในกรณีที่สถานศึกษาหรือสถาบันการศึกษาขอเข้าชมเป็นหมู่คณะ (๔) คนพิการและผู้ด้อยโอกาส (๕) ผู้ซึ่งอธิบดีกรมศิลปากรเชิญหรือต้อนรับ (๖) พนักงานเจ้าหน้าที่ตามกฎหมายว่าด้วยโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติมาตรา 4 ข้อ ๔ บุคคลดังต่อไปนี้เข้าชมโบราณสถานที่ได้ขึ้นทะเบียนแล้วและพิพิธภัณฑสถานแห่งชาติ โดยไม่ต้องเสียค่าเข้าชมตามข้อ ๒ ได้เป็นกรณีพิเศษ เมื่อแสดงบัตรประจำตัวประชาชน บัตรอื่นที่ทางราชการออกให้ บัตรประจำตัวสมาชิก หรือบัตรประจำตัวนักเรียน นิสิต หรือนักศึกษาที่สถานศึกษาหรือสถาบันการศึกษาออกให้ แล้วแต่กรณีมาตรา 4 (๑) นักเรียน นิสิต และนักศึกษาที่ไม่ได้แต่งเครื่องแบบของสถานศึกษาหรือสถาบันการศึกษาที่ตนสังกัดอยู่ (๒) ทหารผ่านศึก (๓) ผู้สูงอายุที่มีอายุเกินหกสิบปีบริบูรณ์ขึ้นไปและมีสัญชาติไทย (๔) สมาชิกของสภาการโบราณสถานระหว่างประเทศและสมาชิกของสภาการพิพิธภัณฑ์ระหว่างประเทศ (๕) สมาชิกของสภาการโบราณสถานมาตรา 4 (ประเทศไทย) (๖) สมาชิกอาสาสมัครในการดูแลรักษามรดกทางศิลปวัฒนธรรมมาตรา 5 ข้อ ๕ การเข้าชมโบราณสถานที่ได้ขึ้นทะเบียนแล้วและพิพิธภัณฑสถานแห่งชาติในวันเทศกาลหรือโอกาสพิเศษ อธิบดีกรมศิลปากรจะประกาศงดเก็บค่าเข้าชมก็ได้มาตรา 6 ข้อ ๖ ผู้เข้าชมโบราณสถานที่ได้ขึ้นทะเบียนแล้วต้องเสียค่าบริการ ดังต่อไปนี้ (๑) ค่านำยานพาหนะที่อนุญาตให้เข้าไปในโบราณสถาน (ก) รถจักรยาน ๒ ล้อ คันละ๑๐ บาท (ข) รถจักรยานยนต์หรือรถจักรยาน ๓ ล้อ คันละ ๒๐ บาท (ค) รถจักรยานยนต์ ๓ ล้อ คันละ ๓๐ บาท (ง) รถยนต์ คันละ ๕๐ บาท (๒)มาตรา 6 ค่าใช้ที่พักและพื้นที่ในโบราณสถาน (ก) ห้องพัก ๑ - ๒ คน วันละ ๓๐๐บาท (ข) ห้องพัก ๓ - ๔ คน วันละ ๖๐๐ บาท (ค) อาคารพักหลังละไม่เกิน ๖ คน วันละ ๑,๐๐๐ บาท (ง) อาคารพักหลังละตั้งแต่ ๗ คนขึ้นไป วันละ ๑,๒๐๐ บาท (จ) ค่าใช้พื้นที่เพื่อตั้งเต็นท์ เต็นท์ละ/วันละ ๒๐ บาท ผู้เข้าชมตามข้อ ๓ ไม่ต้องเสียค่าบริการตามมาตรา 6 (๑) ผู้เข้าชมตามข้อ ๓ (๖) และข้อ ๔ (๔) (๕) และ (๖) ไม่ต้องเสียค่าบริการตาม (๒)มาตรา 7 ข้อ ๗ ผู้เข้าชมโบราณสถานที่ได้ขึ้นทะเบียนแล้วและพิพิธภัณฑสถานแห่งชาติซึ่งขอใช้บริการเช่าหูฟังบรรยายภาษาต่างประเทศ ต้องเสียค่าบริการคนละ ๕๐ บาทให้ไว้ ณ วันที่ ๔ กันยายน พ.ศ. ๒๕๕๑ สมศักดิ์ เกียรติสุรนนท์ รัฐมนตรีว่าการกระทรวงวัฒนธรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่อัตราค่าเข้าชมและค่าบริการอื่นสำหรับโบราณสถานที่ได้ขึ้นทะเบียนแล้ว และพิพิธภัณฑสถานแห่งชาติได้ใช้บังคับมาเป็นเวลานานแล้ว สมควรปรับปรุงค่าเข้าชมและค่าบริการอื่นให้เหมาะสมกับสถานการณ์ปัจจุบันและกำหนดค่าบริการเช่าหูฟังบรรยายภาษาต่างประเทศสำหรับผู้เข้าชมซึ่งประสงค์ขอใช้บริการเช่าหูฟังบรรยาย โดยมีการยกเว้นค่าเข้าชมและค่าบริการให้แก่บุคคลบางประเภท ประกอบกับกรมศิลปากรได้ขึ้นทะเบียนโบราณสถานและจัดตั้งพิพิธภัณฑสถานแห่งชาติเพิ่มขึ้นสมควรปรับปรุงบัญชีรายชื่อโบราณสถานที่ได้ขึ้นทะเบียนแล้วและพิพิธภัณฑสถานแห่งชาติให้สอดคล้องกัน จึงจำเป็นต้องออกกฎกระทรวงนี้